
Išrašas

	UKMERGĖS RAJONO SAVIVALDYBĖS ADMINISTRACIJA 

	SAUGAUS EISMO  KOMISIJOS POSĖDŽIO

	PROTOKOLAS 

	

	2018 m. kovo 6 d. Nr. 39-1
Ukmergė 

	


Posėdis įvyko 2018 m. kovo 6 d. 9.00 – 10.30 val. 

Posėdžio pirmininkas – Stasys Jackūnas, Ukmergės rajono savivaldybės administracijos direktorius.

Posėdžio sekretorė – Aida Kravcova, Ukmergės rajono savivaldybės administracijos Viešosios tvarkos ir aplinkosaugos poskyrio vyriausioji specialistė.

Posėdyje dalyvavo komisijos nariai:

Vladas Butkus, Vilniaus aps. VPK Ukmergės r. PK Reagavimo skyriaus viršininkas, atliekantis Ukmergės r. PK viršininko funkcijas;

Aidas Dutkus, Ukmergės rajono savivaldybės administracijos Viešosios tvarkos ir aplinkosaugos skyriaus vedėjas, komisijos pirmininko pavaduotojas;

Zita Pečiulienė, Ukmergės miesto seniūnė;

Darius Varnas, Ukmergės rajono savivaldybės tarybos narys;

Dainius Vyšniauskas, Vilniaus apskrities priešgaisrinės gelbėjimo valdybos Ukmergės priešgaisrinės gelbėjimo tarnybos viršininkas.
Posėdyje nedalyvavo:

Gediminas Narbutas, Ukmergės rajono savivaldybės administracijos Statybos ir infrastruktūros skyriaus vedėjas;

Valdas Petronis, Ukmergės rajono savivaldybės tarybos narys; 
Gintaras Plevokas, Ukmergės rajono savivaldybės tarybos narys.

Posėdyje dalyvavo:

Gintaras Zaikauskas, UAB „Ukmergės versmė“ direktoriaus pavaduotojas;

Gvida Rinkevičienė, Ukmergės vaikų lopšelio–darželio „Saulutė“ direktorė;

Virgilijus Štaras, Ukmergės rajono savivaldybės Vidiškių seniūnijos seniūnas;

Rečionių bendruomenės atstovai.

DARBOTVARKĖ:


1. Dėl Ukmergės vaikų lopšelio-darželio „Saulutė“ direktorės prašymo įrengti draudžiamąjį kelio ženklą.



2. Dėl Rečionių bendruomenės prašymo riboti sunkiasvorio transporto eismą Viktoro Bergo ir Puošmedžių g., Rečionių k., Vidiškių sen., Ukmergės r.


3. Dėl UAB „Ukmergės butų ūkis“ direktoriaus prašymo atlikti horizontalųjį žymėjimą Nr. 1.4 (geltona ištisinė linija) prie daugiabučio namo laiptinės Vytauto g. 103, Ukmergėje.


4. Dėl Vilniaus apskrities VPK Ukmergės rajono PK reagavimo skyriaus viršininko, atliekančio viršininko funkcijas, prašymo įrengti kelio ženklą „Rezervuota stovėjimo vieta“ Vytauto g. 109, Ukmergėje.


5. Dėl apvalios medienos gabenimo kontrolės, siekiant apsaugoti vietinės reikšmės kelius nuo sugadinimo.


6. Dėl specialiųjų tarnybų informavimo apie uždarytus eismo ruožus Ukmergėje.


7. Dėl eismo organizavimo P. Cvirkos g., Ukmergėje, turgaus dienomis.


8. Kiti klausimai.


1. SVARSTYTA. Ukmergės vaikų lopšelio–darželio „Saulutė“ direktorės prašymas įrengti draudžiamąjį kelio ženklą.



NUTARTA:
Pritarti draudžiamojo kelio ženklo Nr. 303 „Motorinių transporto priemonių eismas draudžiamas“ įrengimui prie įvažiavimo į Ukmergės vaikų lopšelio–darželio „Saulutė“ teritoriją. Darbus organizuos savivaldybės administracijos Statybos ir infrastruktūros skyrius.


2. SVARSTYTA. Rečionių bendruomenės prašymas riboti sunkiasvorio transporto eismą Viktoro Bergo ir Puošmedžių g., Rečionių k., Vidiškių sen., Ukmergės r.

NUTARTA: Pritarti keturių draudžiamųjų kelio ženklų Nr. 304 „Krovininių automobilių eismas draudžiamas“ įrengimui Rečionių k., Vidiškių sen., Ukmergės r. Kelio ženklų įrengimą organizuoja Ukmergės rajono savivaldybės administracijos Vidiškių seniūnija pagal suderintą su Vilniaus apskrities vyriausiojo policijos komisariato Ukmergės rajono policijos komisariatu schemą.  
 


3. SVARSTYTA. UAB „Ukmergės butų ūkis“ direktoriaus prašymas atlikti horizontalųjį žymėjimą Nr. 1.4 (geltona ištisinė linija) prie daugiabučio namo laiptinės Vytauto g. 103, Ukmergėje.


NUTARTA:
Pritarti šaligatvio bortų žymėjimui geltona ištisine linija (horizontalusis ženklinimas Nr. 1.4) prie daugiabučio namo laiptinės Vytauto g. 103, Ukmergėje. Darbus organizuos savivaldybės administracijos Statybos ir infrastruktūros skyrius.


4. SVARSTYTA. Vilniaus apskrities VPK Ukmergės rajono PK reagavimo skyriaus viršininko, atliekančio viršininko funkcijas, prašymas įrengti kelio ženklą „Rezervuota stovėjimo vieta“ Vytauto g. 109, Ukmergėje.


NUTARTA: Pritarti nurodomojo kelio ženklo Nr. 531 „Rezervuota stovėjimo vieta“ įrengimui automobilių stovėjimo aikštelėje Vytauto g. 109, Ukmergėje. Rekomenduoti kelio ženklą ir stovėjimo vietų horizontalųjį žymėjimą atlikti iniciatoriaus lėšomis pagal suderintą su Vilniaus apskrities vyriausiojo policijos komisariato Ukmergės rajono policijos komisariatu schemą.  
 


5. SVARSTYTA. Klausimas dėl apvalios medienos gabenimo kontrolės, siekiant apsaugoti vietinės reikšmės kelius nuo sugadinimo.



NUTARTA: 

1. Vadovaujantis apvaliosios medienos gabenimo tvarkos aprašu, patvirtinto Lietuvos Respublikos aplinkos ministro 2014 m. spalio 9 d. įsakymu Nr. D1-823 „Dėl apvaliosios medienos gabenimo tvarkos aprašo patvirtinimo ir Lietuvos Respublikos aplinkos ministro 2004 m. birželio 3 d. įsakymo Nr. D1-313 „Dėl apvaliosios medienos, pagamintos privačiuose miškuose, gabenimo tvarkos aprašo patvirtinimo“ pripažinimo netekusiais galios“ 19 punktu, rekomenduoti savivaldybės administracijos Žemės ūkio ir kaimo plėtros skyriui nustatyti laikotarpį (kasmet nuo sausio 1 d. iki balandžio 30 d. ir spalio 1 d. iki gruodžio 31 d.), kurio metu gabenant apvaliąją medieną Ukmergės rajono vietinės reikšmės vidaus (miškų) keliais ypatingai didelė kelių sugadinimo tikimybė. 

 
2. Siūlyti Ukmergės rajono seniūnijų seniūnams nustatyti vietinės reikšmės vidaus (miškų) kelius, kurių yra didelė sugadinimo tikimybė. Juose nustatyta tvarka įrengti draudžiamuosius kelio ženklus Nr. 314 „Ribota masė“ .

3. Įpareigoti Aidą Dutkų paruošti leidimų važiuoti sunkiasvorėms transporto priemonėms, kai vietinės reikšmės keliais ribojamas eismas transporto priemonėms, kurių bendra masė didesnė negu nurodyta įrengtuose kelio ženkluose Nr. 314 „Ribota masė“ išdavimo tvarkos aprašą.



6. SVARSTYTA. Specialiųjų tarnybų informavimas apie uždarytus eismo ruožus Ukmergėje. 


NUTARTA: Įpareigoti Ukmergės miesto seniūniją laiku informuoti apie eismo apribojimą arba uždarymą Ukmergėje, šias institucijas:


1. Vilniaus apskrities priešgaisrinės gelbėjimo valdybos Ukmergės priešgaisrinės gelbėjimo tarnybą;


2. Vilniaus apskrities VPK Ukmergės rajono policijos komisariatą;


3. Ukmergės PSPC Greitosios medicinos pagalbos skyrių;


4. UAB „Ukmergės autobusų parkas“;


5. Atliekų tvarkymo operatorių;


6. Lietuvos automobilių kelių direkciją prie Susisiekimo ministerijos (jeigu remontuojamas kelio ruožas ribojasi su valstybinių įstaigų prižiūrimais keliais);


7. Ukmergės rajono savivaldybės administracijos Informacinių technologijų ir viešųjų ryšių skyrių.


7. SVARSTYTA. Eismo organizavimas P. Cvirkos g., Ukmergėje, turgaus dienomis.

NUTARTA: Pritarti draudžiamųjų kelio ženklų. Nr. 333 „Stovėti draudžiama“ su papildomomis lentelėmis Nr. 824 „Savaitės dienos“ (V-VII) ir Nr. 826 „Galiojimo laikas“ (7-13 h) įrengimui P. Cvirkos gatvėje prie Klaipėdos–P. Cvirkos g. sankryžos (prie P. Cvirkos g. 21 pastato teritorijos) ir prie P. Cvirkos–Birutės g. sankryžos (prie Birutės g. 2 namo). Kelio ženklų įrengimą organizuoja savivaldybės administracijos Statybos ir infrastruktūros skyrius.


8. SVARSTYTA. Kiti klausimai.



NUTARTA: 




1. Pritarti pirmumo kelio ženklo Nr. 203 „Duoti kelią“ įrengimui išvažiavime, esančiame tarp daugiabučių namų Miškų g. 34 ir Miškų g. 42, Ukmergėje. Darbus organizuoja savivaldybės administracijos Statybos ir infrastruktūros skyrius.


2. Rekomenduoti Ukmergės miesto seniūnijai organizuoti išvešėjusių pušų genėjimą šalia namo Beržų g. 1, Ukmergėje.


3. Rekomenduoti savivaldybės administracijos Statybos ir infrastruktūros skyriui išnagrinėti, sulyginti su projektu ir, esant poreikiui, pakoreguoti kelio ženklų ir papildomų lentelių, įrengtų Veterinarijos g., Ukmergėje, išdėstymą.


4. Kreiptis į Lietuvos automobilių kelių direkciją prie Susisiekimo ministerijos su prašymu apsvarstyti galimybę keisti eismo organizavimą Vilniaus–Antakalnio g. sankryžoje, Ukmergėje, ir leisti atlikti posūkį ir į kairę, išvažiuojant iš PC „IKI“ (Vilniaus g. 62, Ukmergėje) automobilių stovėjimo aikštelės į Vilniaus g.

Posėdžio pirmininkas                                                                                        Stasys Jackūnas
Posėdžio sekretorė                                                                                             Aida Kravcova

